ИИН – 820911450809

АБДУРАШИД Ляззат Абдурашидкызы,

Саттар Ерубаев атындағы №24 ІТ мектеп-лицейінің бастауыш сынып мұғалімі.

 Шымкент қаласы

**САЯСИ ҚУҒЫН СҮРГІН ҚҰРБАНДАРЫН ЕСКЕ АЛУ**

**Тәрбие сағатының мақсаты:** Бастауыш сынып оқушыларының патриоттық рухын оятып, еліне, жеріне деген сүйіспеншілігін арттыру. Ұлттық рухтарын ояту. Тарихымызды құрметтеуге, үлкендерді сыйлауға тәрбиелеу.

**Көрнекілік:** слайд, буклеттер, сынып оқушыларының шығармашылық жұмыстары, интерактивті тақта

**Тәрбие сағатының барысы**: Ұйымдастыру кезеңі

1. **жүргізуші:** Армысыздар құрметті ұстаздар мен оқушылар!

31 мамыр «Ашаршылық және саяси құғын-сүргін құрбандарын еске алу» күніне орай ұйымдастырылып отырған іс-шарамызға қош келдіңіздер!

1. **жүргізуші:** Халқымыздың тарихында мерейі тасыған мәртебелі дәуірлерімен қатар, «тар жол тайғақ кешкен» қасіретті кезеңдердің де аз болмағаны ащы ақиқат.

 1997 жылы Қ.Республикасы Президентінің Жарлығы шығып, соған сәйкес 31 мамыр Саяси қуғын-сүргін құрбандары күні болып жарияланды. Осыған орай жыл сайын 31 мамырда саяси қуғын-сүргін құрбандарына арналған іс-шаралар өткізіліп келеді. Бұл күні еліміз саяси қуғын-сүргін құрбандары болған біздің отандастарымызды еске алады.

1. **Жүргізуші:** Өткен ХХ ғасыр қазақ халқының тарихында ұлы оқиғалармен есте қалады. Сол оқиғалардың ішінде «мың өліп, мың тірілген» халқымыздың басынан өткен 1930-1938 жылдар ауыр да азапты кезең болды. Өткенге ой жіберіп, осы күнге жете алмай, армандап өткен асыл ағаларымызды еске алу, ұмытпау – әрбір ұрпақтың парызы. Олай болса саяси қуғын-сүргін құрбандарын бір сәт еске алайық! **( бір минут үнсіздік )**
2. **жүргізуші:** **Ақиық ақын М.Мақатаев:**

Біздер мына дәуірменен бірге өстік,

Қарап соның қабағына күн кештік.

Уақыттың үніменен тілдестік,

Уақыттың көшіменен бір көштік.

Біз жараттық мынау ғажап ғасырды,

Тарихы оның біздерменен ашылды.

Біздің мына қолтаңбамыз басулы,

Құрметтеңдер жиырмасыншы ғасырды! – деп өзі өмір сүрген ғасырға осылайша баға береді.

1. **жүргізуші:** Бүгінгі іс-шарамыздың бастамасын ашуға алғысөз кезегін мектеп-лицей директорына береміз.

**Көрініс : «Халқым, елім, жерім, Атамекенім!**

1. **жүргізуші:** Дәл осындай зарлы үн XX ғасырдың басында қазақтың жерін жайлап еді.

 Қайран, қазақ елі... Бүгінгі ұрпаққа айта алмаған, жеткізе алмаған, жан дүниеңді дір еткізетін сырға, мұңға толы тарихи парақтары қаншама әлі.

1. **жүргізуші:** Оған куә мына жатқан кең дала, заңғар таулар, өзен-көлдер, құм-шөлдер, тарихи ескерткіштер, мазарлар, қираған ежелгі қалалардың орны. Біз бүгін басып жүрген топыраққа ғасырлар бойы ата-бабамыздың қаны тамып келген**.**
2. **жүргізуші:** Иә, қазақ халқы бұл дүниеде не көрмеді? Сонау «Ақтабан шұбырынды, Алқакөл сұлама» заманынан бастап, «репрессия» жылдарына дейінгі аралықта халқымыздың осынау кең жаһан далада жойылып кету қаупі тұрған еді.Қаншама зобалаң жылдарды бастан кешкен қазағымның әрқайсысының айтқан зары, кешкен мұңы, жүріп өткен тар жолдары – бәрі-бәрі бүгінгі ұрпақтың құлағында, жүрегінде, мәңгі есінде.
3. **жүргізуші: Монолог** **«Қара орамал»**
4. **жүргізуші:** Біздің халық қуғын-сүргін кесірінен жазықсыз жапа шеккен қайраткерлердің есімдерін еске алу, олардың рухтарына құрмет көрсетуді әр уақытта да есінен шығарған емес. Бұл - тарихтан тағылым алып, биік мақсат – «Мәңгілік Елге» бет алған ұлы халықтың ұлағатты ісі. Осы тұста өткенді сыр шерте отырып, Әдеби монтажға кезек берелік.
5. **жүргізуші**: Тар жерде табысқандардың ұрпағы – кең жерде келісіп, бүгінде тағдыры бір Қазақстан халқы деген ұлы елге айналды. Бейбітшіліктің бесігі атанып, бүкіл әлемге танылды. Төрт тарапты түгел мойындатып, өсіп-өркендеу жолына түсті. Елімізді, жерімізді, Отанымызды мақтан тұта отырып, « Елім менің» әнін жолдаймыз, қабыл алыңыздар!
6. **жүргізуші:** Құрметті көрермен тыңдармандар! Қадамын анық басып, «Мәңгілік Елдің» іргесін қалаған Қазақстанның болашағы баянды болатыны сөзсіз. Еліміз шырқау биікке бет түзеген сайын өткеннен сабақ алып, тарихтың тақсыретті беттерін ешқашан ұмытпайтын боламыз.
7. **жүргізуші:** Тарихи жадымызда жатталған сол замандағы қиын кезеңдердің табы біздің бірлігімізді одан әрі бекемдеп, халықтың жадында мәңгілікке сақталатын болады!

 **Ән: «Атамекен»**

Қорытындылай келе, қазақ тарихындағы бұл қасіретке бей-жай қарау елдігімізге сын болып саналады. Тарихымызды білмеу, елдігіміздің қадірін білмеу надандықпен пара-пар болмақ. Ендеше, баршамыз тарихымызды танып, өткенге құрметпен қарап, болашағымызды жарқын етуге өз үлесімізді қосуымыз қажет. Өткен дәуір тарихын жаңғыртып, халық зиялыларын естен шығармау баршамыздың азаматтық парызымыз **.**